[θ]εοι δογμα αμφικτιονων. [αρχοντος εν δελφοις αριστιωνος του αναξαν[δρι]δου μηνος βουκατιου πυθιοις εδοξεν τοις α[μφικτι]οσιν τοις συνελθουσιν ιερομνημονουν[των π]αρα μεν θεσσαλων λεοντος του κλειππ[ου] [ατραγιο]υ πολλιχου του φρυνου γομφεως παρα δε [αχαιων φθι]ωτων μνασαρχου του λεο[ντος λα]ρισ[αιου] [λαμπρομαχο]υ του πολιτου μελ[ιταιεως παρα δε] [μαλιεων -------]νου του ξενο[λαου εχιναιου παρα] δε δολοπων δεξανδρου του κλεωνυμου [αγγ]ειατου παρα δε δελφων αγωνος του αριστιωνο[ς] [α]βρομαχου του μαντιου παρα δε φωκεων τιμοκρα[τ]ους και φαυλλου λιλαιεων παρα δε βοιωτων αθα[ν]ιου του οφελτου θηβαιου δημοκριτου του ευθυμου [θ]εσπιεως παρα δε μαγνητων θεοδοτου του διο[γ]ενου δημητριου του εστιαιου δημητριεων παρα [δε] αινιανων μοσχιωνος του σιττυρα και εχεσθε[ν]ου του αριστομενου υπαταιων παρα δε αθηναιων [διονυσο]γενου του αθηνοδωρου παρα δε οιταιων φυ[ρου του] μελαντα ηρακλεωτου παρα δε λοκρων των υ[ποκν]ημιδιων πυθωνος του αριστιωνος οπουντιου [πα]ρα δε λοκρων των εσσπεριων δαμωνος του αρι[σ]ταρχου αμφισσεως παρα δε δωριεων των εγγ μητρο[π]ολεως τεισεου του αλεξανδρου κυτινιεως παρα [δε] περραιβων χαριδημου του φιλοκρατου γοννεως [πα]ρα δε δωριεων των εκ πελοποννησσου διοιτα του [νικ]οστρατου σικυωνιου παρα δε ευβοεων αντιλεον[το]ς του πολιαγρου χαλκιδεως επειδη οι περι [τ]ον διονυσον τεχνιται οι εν αθηναις ψηφιζμα και [π]ρεζβευτας αποστειλαντες διονυσιον νυνφιδος [τρ]αγικον υποδιδασκαλον θυμο[τελ]ην φιλοκλεους [τραγικον ποιητην ελπινικον επικρατου τραγικον υποδιδασκαλον φιλιωνα φιλομηλου τραγικον υποδιδασκαλον αριστωνα ζηνωνος τραγικον υποδιδασκαλον ανανενεωνται την δεδομενην τοις τεχνιταις] [τοις εν αθηναις προτερον υπο των αμφικτιονων ασυλιαν και ασφαλειαν κατα το δογμα και παρακαλουσιν] [τους αμφικτιονας ακολουθα πραττοντας τηι των προγονων αιρεσει συντηρησαι τα ψηφισθεντα εαυτοις] [φιλανθρωπα οπως ουν και οι αμφικτιονες φαινωνται] [τα προτερον δεδογμενα βεβαιου]ντε[ς δεδοχθαι] [τοις] αμφικτιοσιν ε[ιναι τοις εν αθη]ναις τεχνιταις τ[ην] [τε] ασυλιαν και [την ασφαλειαν ε]ις τον αει χρονον κα[θ]α και εξ αρχ[ης υπηρχεν και ει]ναι αυτους ατελεις [και μ]η εξ[ειναι μηθενι αγειν] τον τεχνιτην τον με[τεχοντα της εν αθηναις σ]υνοδου μητε πολεμου μη[τε ειρηνης μηδε συλαν μ]ηδε ρυσιαζειν αλλ ειναι [αυτους ιερους και απολ]υπραγμονητους εαν μη τις [αγηι τινα τουτων προς ι]διον χρεος εαν δε τις παρα ταυ[τα ποιηι υποδικος εσ]τω εν αμφικτιοσι και αυτος και η [πολις εν ηι αν το αδικ]ημα κατα του τεχνιτου συντε[λεσθηι ινα τουτων γιν]ομενων υπαρχηι η τε ασυλι[α και] [η ασφαλεια τοις τεχνι]ταις τοις εν αθηναις και [οι αμφικτιονες φαινωνται] ακολουθα πραττοντες [τηι] [των προγονων αιρεσ]ει αναγραψαι δε τοδε το δογμ[α] [εν δε]λφοις ομοιως δε και διαποστειλασθαι του δο[γμ]ατος το αντιγραφον προς τον δημον τον αθηναι[ω]ν οπως παρακολουθη τα δεδομενα φιλανθρωπα παρα των αμφικτιονων τοις εν αθηναις τεχνιταις ειναι δε ταυτα τοις εν αθηναις τεχνιταις εαμ μη τι ρωμαιοις υπεναντιον ηι.
Phokis — Delphi — 134 or 130 BC — FD 3:2.68 — CID 4.12 — SEG 18.249
 134 or 130 BC 